**CABINET PRIMAR**

**Nr. 43400/06.05.2025**

**REFERAT DE APROBARE**

privind desemnarea reprezentanților municipiului Bistrița în Adunarea Generală a Asociaților a Asociației de Dezvoltare Intercomunitară Silvică Bistrița- Livezile

Asociatia Intercomunitară Silvică Bistrita-Livezile a fost inființată în scopul administrării, respectiv gestionării în comun a fondului forestier și cinegetic proprietate publică a municipiului Bistrița și a comunei Livezile. Conform actelor de înființare, statut și act constitutiv, aceasta exercită atribuțiile de autoritate tutelară a Regiei Publice Locale Ocolul Silvic al Municipiului Bistrița R.A.

Necesitatea înființării Asociației a fost determinată de obligativitatea îndeplinirii criteriilor legale de constituire a unui ocol silvic, respectiv 5000 ha în zona de deal, fiecare dintre cele două unități administrative teritoriale neputând îndeplini singur acest criteriu.

Conform art. 18 alin. (1) –(3) al Statutului actualizat al ”Asociaţiei Intercomunitare Silvice Bistriţa-Livezile”, Adunarea Generală este organul de conducere al Asociaţiei, compus din 7 reprezentanţi ai asociaţilor, din care 4 din partea municipiului Bistriţa şi 3 din partea comunei Livezile, desemnaţi de consiliul local prin hotărâre, la propunerea primarului, precum si la propunerea consilierilor locali. Fiecare autoritate locală va depune toate diligenţele pentru a-şi asigura reprezentarea permanentă în Adunarea Generală a Asociaţiei, iar hotărârile de numire/revocare/înlocuire a reprezentanţilor vor fi transmise, în copie, fiecărui consiliu local şi Adunării Generale în termen de 10 zile calendaristice de la data emiterii lor.

Având în vedere cele de mai sus, aprob inițierea proiectului de hotărâre privind desemnarea reprezentanților municipiului Bistrița în Adunarea Generală a Asociaților a Asociației de Dezvoltare Intercomunitară Silvică Bistrița- Livezile.

PRIMAR,

GABRIEL LAZANY